作者：无名氏
词牌/韵律：沁园春

paragraphs: 萱草阑干，杨花庭院，夜景澄虚。
望庚星昴宿，荧荧照室，祥烟瑞霭，郁郁充闾。
白鹿入胎，黄龟献梦，果应君家生凤雏。
真英物，似崑山片玉，沧海明珠。
玳筵丝竹□□。
有多少犀钱分座隅。
念谢堂冷落，久无神语，淮淝骚扰，谁定边谟。
天产英雄，地锺秀气，振起家声今有馀。
□□□，看宫袍加鹄，玉带悬鱼。